BFIT รายได้ดอกเบี้ย-ค่าฟีลด ฉุดกำไร Q2 เหลือ 84.13 ลบ.
BFIT รายงานกำไรไตรมาส 2/65 ลดลง 62% เหลือ 84.13 ลบ. จากปีก่อนมีกำไร 224.89 ลบ. เนื่องจากการลดลงของรายได้ดอกเบี้ย และรายได้ค่าธรรมเนียม ฟากกำไร 6 เดือนแรกแตะ 177.37 ลบ. ลดลง 66% จากปีก่อน 532.63 ลบ.
BFIT รายงานกำไรไตรมาส 2/65 ลดลง 62% เหลือ 84.13 ลบ. จากปีก่อนมีกำไร 224.89 ลบ. เนื่องจากการลดลงของรายได้ดอกเบี้ย และรายได้ค่าธรรมเนียม
21 ก.ค. 2565

บริษัทเงินทุน ศรีสวัสดิ์ จำกัด (มหาชน) หรือ BFIT รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานลดลงเนื่องจากรายได้ดอกเบี้ยไตรมาส 2/2565 ลดลงอยู่ที่ 228.06  ล้านบาท เกิดจากการลดลงของรายได้อกเบี้ยจากเงินให้สินเชื่อจำนวน 224.00 ล้านบาท เป็นไปตามการลดลงของเงินให้สินเชื่อ และการลดลงของรายได้ดอกเบี้ยจากเงินลงทุนในตราสารหนี้จำนวน 0.55 ล้านบาท ซึ่งเป็นผลจากการที่บริษัทไม่มีการลงทุนเพิ่มในตราสารหนี้ตั้งแต่ช่วงปี 2563
อีกทั้งการลดลงของรายได้ดอกเบี้ยจากรายการระหว่างธนาคารและตลาดเงิน (Repo) จำนวน 3.51 ล้านบาท เป็นผลจากขนาดการทำธุรกรรมลดลงเมื่อเทียบกับปี 2564 นอกจากนี้รายได้ค่าธรรมเนียมที่เกี่ยวข้องกับเงินให้สินเชื่อลดลงจำนวน 39.25 ล้านบาท